Ахәҭакахьала, Урыстәыла аидгьылуаа асоциалтәии азинтәии ацхыраара рыҭара азы Ассоциациа анапхгаҩы Владимир Попов, иҟаҵоу ацхыраара агәыҳалалратә фонд «Поддержка» аусура аҿы ицхыраагӡаны иҟалар иара изы акыр аанагоит ҳәа иазгәеиҭеит.
«Ҳара есымша аимадаразы ҳаартуп, иҳалшо ала ҳаидгьылуаа ацхыраара рыҭара ҳазхиоуп. Ҳара ҳзы акырӡа аанагоит иҟаҳҵо адгылара хра злоу аконструктивтә ҟазшьа аиура», -ҳәа иазгәеиҭеит иара.
Агәыҳалалратә фонд «Поддержка» ацентр «Логопед» адгыларала 2014 шықәса раахыс имҩаԥнаго аконсультативтә усура аҳәаақәа ирҭагӡаны 600-ҩык инарзынаԥшуа ахәыҷқәа аус рыдула алнаршахьеит. (90% хәыда-ԥсада). Афонд аусура ахырхарҭақәа ируакуп ацәажәаратә ҿиара аҿы аиҵахара, алалиа, аутизм, аинтеллектуалтә хьысҳара, уҳәа ачымазарақәа змоу ахәыҷқәа аус рыдулара.